<classify> MWANDISHI WETU-MOROGORO WAZIRI Mkuu Kassim Majaliwa amechukizwa na mgonganouliopo kati ya Mkuu wa Wilaya DC ya Malinyi, Majura Kasika na MkurugenziMtendaji wa Halmashauri ya wilaya hiyo DED, Mussa Mnyeti, hivyo kumwelekeza Mdhibiti naMkaguzi wa Hesabu za Serikali CAG na Katibu Mkuu Ofisi ya Rais, Utumishi naUtawala Bora kwenda kuchunguza weledi wa utendaji kazi wao. Agizo hilo alilitoa jana wakati akizungumza na watumishiwa Wilaya ya Malinyi pamoja na wananchi katika mkutano wa hadhara uliofanyika Uwanjawa Toboa, akiwa katika siku ya tatu ya ziara yake ya kikazi mkoani Morogoro. Ni aibu, Mheshimiwa Rais Dk. John Magufuli amewateuavijana wawe viongozi, lakini leo hadi wananchi wa kawaida wanajua mgongano wenumaofisini. Ni aibu Mkuu wa Wilaya na Mkurugenzi mnagombana, tena wakatimwingine mnagombania miradi, mmesahau kutekeleza majukumu yenu, alisemaMajaliwa. Alisema Serikaliimewapa nafasi hiyo ili wakasimamie maendeleo ya wananchi na inapeleka fedhakuboresha maendeleo ya jamii kama kuimarisha huduma za afya, elimu, maji namiundombinu ya barabara, lakini wao wanagombania miradi na minginewanaichakachua. Majaliwa alisema mbali na CAG na Katibu Mkuu Ofisi yaRais, Utumishi na Utawala Bora kwenda kuchunguza utendaji wa viongozi hao, piaameuelekeza uongozi wa Wakala wa Majengo Tanzania TBA wakakague miradi yaujenzi inayotekelezwa kwenye wilaya hiyo kama ubora wake unalingana na thamanihalisi. Baada ya kupata majibu ya uchunguzi na kubaini kiini chatatizo ndani ya wilaya hii hatua zitachukuliwa, alisema. Awali, Mbunge wa Malinyi, Dk. Haji Mponda CCM, alimweleza Waziri Mkuu kwamba kwenye wilayahiyo kuna matatizo ya uhusiano kati ya Serikali na halmashauri jambolinalosababisha kukwama kwa shughuli za maendeleo. Mbunge huyo alisema kutoelewana kwa viongozi wa wilayahiyo DC na DED, kumesababisha mgawanyo mkubwa kuanzia katika Baraza laMadiwani hadi kwa wananchi mitaani, hivyo alimwomba Waziri Mkuu awasaidiekatika kulipatia ufumbuzi suala hilo. Katika hatua nyingine, Majaliwa alisema kuwepo kwamabango mengi kwenye mikutano ya hadhara ya viongozi wakuu, kunadhihirisha wazi kwamba watendaji wa halmashaurihawawatembelei wananchi katika maeneoyao na kutatua kero mbalimbali zinazowakabili. Watendaji hamuendi kuwatembelea wananchi na kusikilizamatatizo yao, haiwezekani wawe wanawasubiri viongozi wa juu na kuwasilisha kerozao kwa njia ya mabango, sasa jipangeni, haya mabango yote mtakuja kuyajibu kwasababu katika mabango yao hakuna hoja hata moja inayomuhusu Waziri Mkuu, zoteni za ngazi ya halmashauri, alisema. Alisema Serikali ya awamu ya tano inayoongozwa na RaisDk. John Magufuli imeelekeza nguvu kubwa katika kuwatumikia wananchi na kutatuakero zao, hivyo itasimamia kuhakikisha kila mtumishi anawajibika kwa kiwangokinachostahili.  <topic>: kitaifa 